Velkommen til spennende årsmøtedager

Nordnorsk Redaktørforening og Nordnorsk Medieforening har gleden av å invitere deg til årsmøtedager i Bodø 9.-11. februar.

Vi byr våre medlemmer på et spennende faglig program - og rikelig anledning til å bygge nettverk i det nordnorske medielederlandskapet.

Her er programmet:

**Mandag 9. februar:**

2000:     Uformelt kom-sammen-arrangement med lett bespisning og god drikke – inkludert omvisning/kort orientering  - hos NRK Nordland

**Tirsdag 10. februar:**

0830-1200: Redaktørprogram:

**Kræsjkurs:** Juridiske og etiske huskeregler for desk og operative redaksjonelle ledere. Massevis av praktiske øvelser og ”presseetikk på direkten”, i tillegg til   en gjennomgang av de viktigste reglene og ”fellene”. Passer godt for operative redaktører/nyhetsredaktører. v/ass generalsekretær **Reidun Kjelling Nybø**, NR.

Sted: Auditoriet, Avisa Nordland

0830-1200: Medielederprogram:

**Arbeidsgiverkurs med aktuelle temaer**.

Kurset vil ta for seg en rekke aktuelle temaer for arbeidsgivere i mediebransjen, og vil bli belyst med flere praktiske eksempler og dommer fra bransjen. Det vil også bli gitt en rekke praktiske tips og typiske fallgruver vil bli berørt. Det blir god anledning til å stille spørsmål.

**Iselin Bauer**, advokat og leder for avdeling arbeidsliv, Mediebedriftenes Landsforening

Sted: Eget møterom, Avisa Nordland

1200:     Felles lunsj

1300:     Felles program

**Skap framtiden før den skaper deg!**

Hvilken rolle skal det lokale mediehuset ha i en digital verden? Hvordan skal huset opprettholde sin posisjon som "limet i lokalsamfunnet**"?  Morten Holst**, tidligere forretningsutvikler i TV2, [VG.no](http://VG.no) og Vizrt og ekspert på digital medieutvikling og forretningsutvikling og **Sjur Dagestad**, Innovasjonsrådgiver Innoco, Professor II i Innovasjon ved NTNU og en av Norges mest populære foredragsholdere. Workshop i samarbeid med STUP. Les mer her: <http://stupstipend.no/kursoversikt.aspx>

1600:     Faglig program avsluttes

1730:     **Stormende kultursatsing.** Bodø har satset 1,2 millarder kroner på kulturhusene Stormen. Slik ble resultatet. Guidet omvisning og forfriskning.

1930:     Festmiddag Restaurant Smak.

**Onsdag 11. februar:**

0900:     **Kald krig eller varmt vennskap?** Sjef for Forsvarets Operative Hovedkvarter, generalløytnant **Morten Haga Lunde**, orienterer om de militære utfordringene i nordområdene. Han gir også en presentasjon av FOH sine oppgaver. Sted: Auditoriet, Avisa Nordland

1000:     **Søk og redning fra Rørvik til Nordpolen**. Vi besøker Hovedredningssentralen for Nord-Norge. Orientering, omvisning og kommunikasjonsstrategi.

1115:     Lunsj på toppen av Nord-Norges høyeste bygning – i 17. etasje på nye Scandic Havet.

1230:     **Slik bygger vi landets nordligste NRK-posisjon**! Distriktsredaktør **Morten Ruud** gir oss innblikk i utfordringer og ambisjoner med med etableringen av nye NRK Finnmark. Sted: Auditoriet, Avisa Nordland.

1300:     **Mediepolitiske utfordringer**. MBL-direktør **Randi Øgrey** oppdaterer oss i arbeidet med sikring og forbedring av rammevilkår. Hun kommer innom moms, pressestøtte og presenterer prosjekter MBL for tiden prioriterer. Sted: Auditoriet, Avisa Nordland

1415:     Årsmøte Nordnorsk Redaktørforening. Auditoriet, Avisa Nordland

1500:     Årsmøte Nordnorsk Medieforening. Auditoriet, Avisa Nordland

1530:     Avslutning og vel hjem.

Deltakere dekker kun reise og hotell. Vi har reservert overnatting for inntil 25 personer på Radisson BLU Hotel for kr 995,- per rom inkl frokost.

Alle øvrige kostnader til faglig program – inkludert måltider og festmiddag – dekkes av medieforeningene.

Påmelding til jeh@an.no

Meld fra hvilke netter du trenger hotell – vi melder til hotellet samlet.

**Påmeldingsfrist: 12. januar kl 1200.**

Velkommen til spennende mediedager i Bodø.

*Marit Skog* (NM) og *Jan-Eirik Hanssen* (NNR)